На основу члана 13. Закона о подстицајима у пољопривреди и руралном развоју („Службени гласник Републике Србије“, бр. 10/13, 142/14, 103/15 и 101/16), члана 48.Статута општине Кучево („Службени гласник општине Кучево“ бр. 10а/18) и члана 7. Одлуке о Општинском већу Општине Кучево број: 06-1-77/08-01 од 30.10.2008. године, Правилника о раду Комисије за израду и праћење реализације Програма подршке за спровођење пољопривредне политике и политике руралног развоја општине Кучево („Службени гласник општине Кучево“, бр. 1/17), Правилника о изменама и допунама Правилника о раду Комисије за израду и праћење реализације Програма подршке за спровођење пољопривредне политике и политике руралног развоја општине Кучево („Службени гласник општине Кучево“, бр. 2/18 и 11a/19) и Решења о образовању комисије за израду и праћење реализације пољопривредне политике и политике руралног развоја општине Кучево број III-06-3-22/2020/6 од 01.09.2020. Програма мера подршке за спровођење пољопривредне политике и политике руралног развоја општине Кучево за 2022. годину, усвојеног по Закључку Општинског Већа, број III-320-39/2022 од 24.03.2022. Комисија за израду и праћење реализације програма подршке за спровођење пољопривредне политике и политике руралног развоја општине Кучево, расписује

**КОНКУРС**

О условима и начину коришћења подстицаја за

Инвестиције у физичку имовину пољопривредних газдинстава у **сектору** пчеларства за мере:

* **101.6.1 Набавка пчелињих друштава,**
* **106.6.2 Набавка опреме за пчеларство**

**Предмет:**

Расписује се Јавни конкурс за доделу подстицајних средстава за инвестиције у физичку имовину пољопривредних газдинстава на територији општине Кучево у 2022. години, за мере – **Набавка пчелињих друштава** и **набавка опреме за пчеларство**, по основу права на подстицаје за инвeстиције у физичку имовину пољопривредних газдинстава, у складу са Програмом мера подршке за спровођење пољопривредне политике и политике руралног развоја на територији општине Кучево за 2022. годину број III-320-35/2022 од 01.03.2022. године, усвојеног по Закључку Општинског Већа број III-320-39/2022 од 24.03.2022. године и Закључку Општинског Већа број III-320-79/2022 од 23.09.2022. године, а ради стварања услова за очување, унапређење, подстицај и развој пољопривредне производње на територији општине Кучево.

Средства за реализацију овог Јавног конкурса, предвиђена су Одлуком о буџету општине Кучево за 2022. годину I-06-1-208/2021 од 20.12.2021. („Службени гласник општине Кучево“, бр. 27/2021), Одлуком о измени и допуни Одлуке о буџету општине Кучево за 2022. Годину I-06-1-42/2022 („Службени гласник општине Кучево“, бр.7/2022) и Одлуком о измени и допуни Одлуке о буџету општине Кучево за 2022. Годину I-06-1-64/2022 („Службени гласник општине Кучево“, бр.9/2022), у оквиру Раздела 5. Општинска управа, Глава 5.01, Програм 5. Пољопривреда и рурални развој, Програмска активност 0101-0002 – Мере подршке руралном развоју, Функција 421-Пољопривреда, Позиција 93 Економска класификација 4511 – Текуће субвенције јавним нефинансијским предузећима и организацијама.

**Интензитет помоћи** за мере**:**

* **101.6.1 Набавка пчелињих друштава,**
* **106.6.2 Набавка опреме за пчеларство.**

За ову мере подршке у буџету Општинске управе општине Кучево предвиђено је 400.000,00 динара. Повраћај: 50% без ПДВ-а, максимални износ повраћаја средстава 50.000,00 динара.

**Услови за добијање подстицајних средстава:**

Општи критеријуми које корисници треба да испуне да би могли да користе финансијска средства предвиђена овом мером:

1. Подносилац захтева је уписан у Регистар пољопривредних газдинстава у складу са Законом о пољопривреди и руралном развоју и налази се у активном статусу са производњом на територији општине Кучево;
2. Подносилац захтева нема неизмирене доспеле обавезе према општини Кучево из претходног периода, а у вези пројеката у пољопривреди које је општина Кучево финансирала односно суфинансирала;
3. Подносилац захтева нема неизмирене доспеле пореске обавезе према општини Кучево;
4. Подносилац захтева није поднео захтев за исто улагање у другим јавним фондовима;
5. Подносилац захтева наменски користи и не отуђи нити да другом лицу на коришћење инвестицију која је предмет захтева у периоду од 3 године од дана набавке инвестиције;
6. Само се инвестиције у текућој години могу сматрати прихватљивим за надокнаду трошкова;
7. На крају инвестиције пољопривредно газдинство, подносилац захтева у свом власништву може да поседује 5-500 кошница.

**Потребна документација:**

1. Захтев за подстицајна средства од стране носиоца регистрованог пољопривредног газдинства;
2. Фотокопија потврде о активном статусу регистрованог пољопривредног газдинства на територији општине Кучево у 2021. години;
3. Фотокопија обрасца „Извод из регистра пољопривредних газдинстава-структура животиња“ издата од стране Управе за трезор-Експозитура Кучево;
4. Фотокопија потврде о извршеном обележавању пчелињих друштава и регистрацији пчелињака на катастарској парцели која се налази на територији општине Кучева;
5. Фотокопија важеће личне карте носиоца регистрованог пољопривредног газдинства;
6. Фотокопија картице наменског текућег рачуна носиоца регистрованог пољопривредног газдинства;
7. Уверење о измереним доспелим пореским обавезама од стране надлежног органа јединице локалне самоуправе;
8. Изјава носиоца регистрованог пољопривредног газдинства да за предметну инвестицију не користи подстицаје по неком другом основу код других државних органа;
9. Доказ о извршеном плаћању предметне инвестиције – фотокопија рачуна и/или фискалног исечка (оригинал на увид).

Документа која се достављају уз захтев за коришћење подстицаја морају да гласе искључиво и само на подносиоца захтева.

Давалац подстицаја задржава право да затражи допуну документације или додатне информације.

Образац захтева за подстицајна средства се може преузети у канцеларији број 11., Одсек за пољопривреду Општинске управе општине Кучево.

Захтев, са потребном документацијом, доставити у затвореној коверти, са напоменом „ЗА КОНКУРС ЗА РАСПОДЕЛУ СРЕДСТАВА БУЏЕТСКОГ ФОНДА ЗА ПОЉОПРИВРЕДУ И РУРАЛНИ РАЗВОЈ ОПШТИНЕ КУЧЕВО-НЕ ОТВАРАТИ-Јавни конкурс за доделу подстицајних средстава за инвестиције у физичку имовину пољопривредних газдинстава на територији општине Кучево у 2022. години, са назнаком- **Набавка пчелињих друштава** или **набавка опреме за пчеларство,** у зависности од мере за коју се конкурише.

Захтев, са пратећом документацијом, се доставља непосредно на писарници Општинске управе општине Кучево, улица Светог Саве бр. 76, 12 240 Кучево, или путем поште, препоручено пошиљком, а на адресу: Општина Кучево, Комисија за израду и праћење реализације Програма подршке за спровођење пољопривредне политике и политике руралног развоја општине Кучево, улица Светог Саве бр. 76, 12 240 Кучево.

Захтев, са пратећом документацијом, на Јавни конкурс достављати у року од 30 дана од дана објављивања. Последњи дан за предају захтева је 26.10.2022.године.

Комисија ће одбацити неблаговремене пријаве, непотпуне пријаве, пријаве упућене факсом или електронском поштом.

Отварање пријава по Јавном конкурсу врши Комисија, као и њихову обраду провером података из приложене документације и службених евиденција. Комисија разматра пријаве на основу критеријума утврђених у јавном конкурсу и саставља предлог ранг- листе, у којој предлаже будуће кориснике средстава.

По утврђивању коначне ранг-листе будућих корисника подстицајних средстава за инвестиције у физичку имовину пољопривредних газдинстава на територији општине Кучево у 2022. години, резултати конкурса биће објављени на огласној табли Општинске управе Кучево и на званичном сајту општине Кучево <http://www.kucevo.rs/>.

Уколико број пријава за подстицаје и висина тражених средстава, не прелази износ опредељених средстава, предлог ранг листе се неће објављивати

На предлог ранг-листе учесници конкурса имају право приговора у року од 8 дана од објављивања. Приговор се подноси Комисији у писаној форми непосредно на писарници Општинске управе Кучево, улица Светог Саве бр. 76, 12 240 Кучево или на пошти, препорученом пошиљком.

О изјављеним приговорима одлучује Комисија. Комисија саставља предлог коначне ранг-листе и доставља је Општинском већу на утврђивање. Општинско веће утврђује коначну ранг-листу будућих корисника, након чега председник општине Кучево закључује појединачне уговоре са корисницима подстицаја, којим се уређују међусобна права, обавезе и одговорности уговорних страна.

Ако је по јавном позиву поднето више захтева него што има расположивих средстава за исплату свим подносиоцима захтева, који испуњавају прописане услове јавног позива примењиваће се бодовна листа.

*Бодовна листа по основу које ће се вршити одабир кандидата у случају да нема довољно средстава:*

|  |  |  |
| --- | --- | --- |
| *Редни број* | *Тип критеријума* | *Број бодова* |
| *1.* | *Подносилац захтева je старости до 40 година* | *20* |
| *2.* | *Подносилоц захтева je старости преко 40 година* | *10* |
| *3.* | *Подносилац захтева је женског пола* | *10* |
| *4.* | *Подносилац захтева је мушког пола* | *5* |
| *5.* | *Подносилац захтева је пољопривредни осигураник* | *30* |
| *6.* | *Подносилац захтева није користио подстицај за дату меру* | *30* |
| *7.* | *Подносилац захтева је већ користио подстицај за меру за коју конкурише -једном* | *20* |
| *8.* | *Подносилац захтева је већ користио подстицај за меру за коју конкурише –два пута* | *10* |
| *9.* | *Подносилац захтева је већ користио подстицај за меру за коју конкурише –три или више пута* | *5* |
| *10.* | *Подносилац захтева има регистровано пољопривредно газдинство мање од три године* | *10* |
| *11* | *Подносилац захтева има регистровано пољопривредно газдинство три и више година* | *20* |
| *12* | *Подносилац захтева је незапослено лице* | *20* |
|  | *Укупан број бодова* |  |

Текст овог Јавног конкурса објавити на огласној табли Општинске управе општине Кучево, огласним таблама месних канцеларија, званичном сајту општине Кучево <http://www.kucevo.rs/> и на интернет порталу е-Кучево http://www.ekucevo.rs/.

Додaтне информације у вези са Јавним конкурсом, можете добити на телефон 012/852-142.

КОМИСИЈА ЗА ИЗРАДУ И ПРАЋЕЊЕ РЕАЛИЗАЦИЈЕ ПРОГРАМА

ПОДРШКЕ ЗА СПРОВОЂЕЊЕ ПОЉОПРИВРЕДНЕ ПОЛИТИКЕ

И ПОЛИТИКЕ РУРАЛНОГ РАЗВОЈА ОПШТИНЕ КУЧЕВО

ПРЕДСЕДНИК КОМИСИЈЕ

Сузана Марковић, дипл.економиста, с.р.

Број: III-320-70/2022

Датум: 26.10.2022.године